Milý Ježiško,

Opäť sú tu Vianoce. Najkrajší čas v roku. Čas keď sa plnia všetky priania. Obdobie lásky, pokoja a zázrakov. Na začiatku tohto listu, by som sa Ti chcela poďakovať za celý tento rok. Bol plný veselých zážitkov, zaujímavých skúseností, ale i smutnejších udalostí. Najprv Ti napíšem o Augustusovi Wotertovi. Ďakujem, že si zariadil aby sa objavil v mojom živote. Ako dobre vieš je to môj najlepší priateľ. Je veľmi láskavý, pozorný, vtipný a má fakt super zadok. Podržal ma i vtedy keď som sa dozvedela, že mám rakovinu. Ako vieš bolo to pre mňa a moju rodinu ťažké obdobie. Zvlášť rodičia túto správu znášali veľmi zle. V najťažších chvíľach však človek zistí aký je silný a statočný. Teraz už viem, že každý z nás má v srdci hrdinu. Najviac sa mi vybavuje zážitok z 23. Augusta. Videl si ako som spadla z toho koňa? Na veľké šťastie sa mi nestalo nič vážne. Je mi jasné, že zakročil jeden z tvojich zamestnaných anjelov. Týmto ho pozdravujem. Ťažký mesiac bol pre nás Október. Po zhoršení stavu nosím pri sebe stále kyslíkovu bombu. Ešte dovtedy na mne rakovinu pľúc nik nepoznal. Vyzerala som ako normálne dievča. No Augustus je presvedčený, že mi tá kyslíková bomba svedčí. Okrem toho sa Ti chcem poďakovať za nášho huňatého Maxíka. Je to úžasný pes. Má výnimočnú povahu. Nikdy s ním nie je nuda a je veľmi hravý. Podľa maminho kriku usudzujem, že nám práve rozbil vianočné gule. Zážitkov bolo tohto roku skutočne veľa. Teraz však mám na teba pár prosieb. Keďže viem, že máš dobre srdce, vedúce postavenie vo vesmíre, mnohé konexie potrebujem aby si niečo pre mňa urobil. Zariaď prosím aby sa moji rodičia nad mojou chorobou netrápili a aby si užili tieto Vianoce ako sa patrí. Naďalej ochraňuj Augusta a nech sa už netrápi nad tým nevydareným koncertom v kostole ( myslí si, že ťa urazil). Daj silu a zdravie ostatným deťom, ktoré tiež bojujú s ťažkými chorobami. Pozdrav odo mňa mojich priateľov, ktorí už odišli k tebe. Annu- snáď Vám tam hrá na gitare ako zvykla tu. Roberta a Elis s ktorými sme na izbe hrávali karty. (pozor na Elis má žolíka aj keď to vyzerá že ho nemá). Takže to by mohlo byť odo mňa na tento rok všetko- viem, že máš toho teraz pred Vianocami veľa

Ďakujem!

S láskou Tvoja Hazel Grace

P.S. 1.- Odpusť ten neslušný výraz super zadok, ale je to pravda :D

P.S. 2. – Odkáž môjmu anjelovi nech sa netrápi nad pádom bicykla nemohol to predvídať

P.S. 3- nech sa už náš páter toľko nevžíva do tých kázní sú dlhé a v kostole je dosť zima

P.S. 4- Ak je s tebou teraz Tolkien a Lewis v nebi odkáž im, že ich veľmi obdivujem mohli by poslať inšpiráciu...